作者：无名氏
词牌/韵律：六州

paragraphs: 垂炎运，真主嗣瑶图。
海波晏，卿云烂，日月丽皇都。
年屡稔、万宝山储。
广莫风生律，一气潜嘘。
陈法驾、翠羽装舆。
清跸下天衢。
金匏六变，欻然灵顾，来车风马，拜贶紫坛初。
奉神娱。
嘉笾荐，美玉奠，照荧□。
星彩动，霜华薄，禁阁漏声疏。
回龙驭、宝瑞纷敷。
众心愉。
钧天别奏箫竽。
仙人楼上捧赦书。
舞鹤更踌蹰。
丹徼北，穷沙漠，涵皇泽，盛德迈唐虞。